lv en en lv en lt en sl lt lv lv en pt lv hbs_lat lv lv lv en lv lv lv lv fr lv fi lv pt lv lv de lv lv en en lv lv lv lv lv lv lv en lv es es en en es tr en en ne en lv en lv lv en lv lv en lv en lv en lv en eo lv en lv en en en lv en hbs_lat en de pt it hbs_lat fi es lv pt sk lv en pt nl eo sv lv lv lv lv lv lv pl lv hbs_lat lv lv pl lv en eu en en en es es es kn lv lv en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en cs lv lv en cs lv en en it fr lv en en nb lt sl en en lv en en en lv fi lv pt lv lv de en lv lt pt lv en lv lv hbs_lat lv lv en lv lv en lv lv lv en
Šī nav satīra - Karakuda | Art 360°
Ka | Kadrs • Frame
Ra | Rakstniecība • Writing
Ku | Kultūra • Culture
Da | Daba • Nature
March 15, 2022February 11, 2022 Agnese Grīnberga347Leave a Comment on Šī nav satīra
Standartizācija un kārtība. Parunājam par ko abstraktu un reizē pavisam konkrētu? Parunājam tā kā runā 21. gadsimts. Labi?
Kurp virzās civilizēta sabiedrība, kuras pamatnoteikums ir kalpošana standartiem? Mākslinieciskā jaunrade, individualitāte un oriģinalitāte tiek izskausta. To pierāda jaunā izglītības sistēma ar savu kompetenču izglītību, kas negarantē jaunu, spīdoši medainu nākotni. Tā ir eksperiments, kuras sekas neviens nav gatavs prognozēt, jo gribēja tak labu!
Eiropas standarti taču. Tiem jāseko kā laternām. Tāpēc mūsu nākotnei jau sen ietaisītas sliedes, kuras nepieļauj novirzīšanos. Tikai sīks pagrieziens jau padara indivīdu par „out-saideru”, brīvdomātāju, mākslinieku, pravieti utt. Tas nav pieņemams. Ziniet ko? Nav svarīgi, kā tas tiek nosaukts. Muļķības vai taisnība? Kāda paradoksāla domāšana – laikmets, kad atšķirība tiek apjūsmota un cildināta kā kaut kas sevišķs, taču tai pat laikā sistēma to jau paredzējusi sagraušanai un pat sagaida, un atbalsta ceļa rullis, kas visus savādos saplacina vienādi. Vai mēs tiešām dzīvojam demokrātijā? Jāsmejas. Nē, mēs dzīvojam demokrātijā. Runājam par visu un neko. Vientieši. Liekulības tirgus. Pērc un pārdod. Ko tu pārdod? Tukšu gaisu? Tukšu tikumu un vērtības, kurām nav svara? Diemžēl saprātu nenopirksi, taču pārdot to var. Vientiesi, tavs viedoklis ir muša pret braucoša auto stiklu. Dzīres mēra laikā ir dzīves svinēšana.
Akli pelēkajam ikdienas pilsonim, kurš raujas tikai savas mēnešalgas dēļ, nav svarīgi, kurš diktē noteikumus, maina un ieveido būra režģus, jo viņa dzīvi lielos vilcienos tas nekādi nemaina. Vai ir svarīgi, kurš ir pie varas, ja ik pēc četriem gadiem mainās tikai sejas? Rādīt ar pirkstu un klusumā gruzdēt, ne reizi nesaceļot spuras un adatas, ir mūsu ikdienība. Atskaitot, protams, Facebook augsti attīstīto intelektuāļu armiju. Cepuri nost un salut! Ja es šo sauktu par satīru, runātu pārāk tieši. Kur paliek fikcija? Kā ieslēpties puķītēs? Vai 21. gadsimtā vajag slēpties puķītēs?
Esam pieķērušies patriotiski romantizētajai latvietībai, kura turpina sisties pret aizvērtām durvīm. Paši jau esam tās aizvēruši. Jau sen. „Vergu tauta“? Vai tāds tas jēdziens? Izklausās nepiedodami, nievājoši… Vai mēs to gribam? Nometam lāpas, dakšas un rīkstes, liecam muguru visa priekšā. Rīt uz sārta sadedzinās salmu lelli, kas mēģināja kaut ko darīt citādi. Viņai nepiedeva.
Dusmas un samierināšanās pastāv līdzās, jo, patiesību sakot, neviens nav gatavs rīkoties. Neviens nezina, kā rīkoties. Šī ir tikai faktu konstatācija, nekā jauna, taču mūsdienu kārtību un ikdienu tomēr der ieskicēt . Varbūt tas kādam noderēs. Iznāk dzēlīgi un varbūt naidpilni… laikam jāraksta kāds postmoderns stāsts, izmantojot absurda un ironijas paņēmienus, taču kurš to atpazīs un izlasīs? Varbūt neliela saujiņa atlikušās latviešu inteliģences ieklausīsies. Tā pati, kura turpinās sludināt godprātību pret sevi un pasauli saviem studentiem, kuriem jau tā darbu pāri galvai.
Drudzis ir pareizais atslēgas vārds. Ha, ha… varbūt es tukši muldu, pakļaujoties savai šodienas personībai. Viss ir fikcija. Uzrunāju Tevi, lasītāj, citējot meistarības kalngalu Gunti Bereli: ,,Netici rakstītam vārdam,” un ,,es nekad nerunāju muļķības”. Citāta beigas. Prozit, draugi, un palieciet sveiki!
"Street lamps - Dark City" by melusina parkin is licensed under CC BY-NC 2.0
Tagged drudzis dusmas fikcija kārtība latvietība liekulības tirgus nākotne samierināšanās standartizācija
Zvaigžņu festivāla noslēgumā LSO uzstāsies kopā ar ukraiņu operzvaigzni Ludmilu Monastirsku
Radošās tikšanās ar Janu Egli un Aivaru Eipuru
Nevis mēms, bet lepns
May 26, 2019May 13, 2019 Zane Eniņa
Par cilvēkiem un sintezatoriem
February 10, 2022January 25, 2022 Artūrs Andersons, Kārlis Pildiņš
Raidījums “GRĀMATZĪME” atklās 2. sezonu
March 24, 2022March 23, 2022 Gunita Lagzdiņa-Skroderēna
Tavs komentārs Cancel reply
This site uses Akismet to reduce spam. Learn how your comment data is processed.
Izklausās banāli, bet labais vienmēr uzvar
September 27, 2022September 19, 2022 Karakuda 0
Via Cultura atsāk darbību ar lekciju par mākslinieciskās izteiksmes līdzekļiem
September 22, 2022September 22, 2022 Gunita Lagzdiņa-Skroderēna 0
The Blue Blue Man
September 22, 2022September 19, 2022 Aleksandra Reisnere 0
Ar savu ētisko stāju kaut drusku stāvēt tām šausmām pretī
September 20, 2022September 19, 2022 Karakuda 0
September 15, 2022August 29, 2022 Linda Anna Silavniece 0
Forumi | Diskusijas (19)
View kara.kuda.10’s profile on Facebook
View @karakuda360’s profile on Twitter
View karakuda360’s profile on Instagram
māksla Catalunya ģimene audiovizuālā mediju māksla mūzikas video Katalonijas neatkarība VEF Kultūras pils Barcelona 1-O daba Generalitat de Catalunya īsfilma mūzika mēdiju māksla vienota Spānija Lielais dzintars PPLA reportāža Ukraina Barselona sajūtas Rīga laime Katalonijas referendums COVID-19 Mediju kvalitāte intervija Latvijas neatkarība mīlestība studēt kino Ziemeļblāzmas pils pandēmija Katalonijas vēsture studenti Spānija jūra Liepājas simfoniskais orķestris publicistika Ģeneralitāte RISEBA AVMM Ukrainas karš video LSO Diada LTV RISEBA studēt televīziju audiovizuālā māksla kur studēt mākslu Latvija Katalonija proza sapņi Dzeja tiešsaiste īsfilmas Liepāja rakstniecība latviešu valoda Ostankino Liepājas Universitāte Karakuda studentu filmas Atmoda
News Portal Pro | Theme: News Portal Pro by Mystery Themes
Da | Daba • Nature
Karakuda | Art 360°
Ka | Kadrs • Frame
Ra | Rakstniecība • Creative Writing
Ku | Kultūra • Culture
Literārā publicistika • Literary journalism